Diari Oficial de la Generalitat Valenciana


Sumari del DOGV 5661, del 17-12-2007 (2007/15041)

ORDE de 22 de novembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5661

Data del DOGV
:   17-12-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/15210


Data del document
:   22-11-2007

Organisme emissor
:   Conselleria d'Educació

Tipus de document
:   Ordre

Descriptors 

:   * València
    * cessament d'activitat
    * centre d'ensenyament
    * ensenyament professional

ORDE de 22 de novembre de 2007, de la Conselleria d'Educació, per la qual s'acorda l'extinció de l'autorització per cessament d'activitats docents de diversos centres docents de la Comunitat Valenciana. [2007/15459]  
Els expedients han sigut iniciats a instància dels titulars dels centres docents privats enumerats en l'annex, que sol·liciten l'extinció de l'autorització per cessament d'activitats.  
Els expedients han sigut tramitats per les direccions territorials d'Educació corresponents, i consten de la documentació exigida per la normativa vigent, així com dels informes de la Inspecció Educativa.  
Els centres deixaran d'impartir, a partir del curs 2007/08, les ensenyances que s'indiquen que van ser, en el seu moment, autoritzades mitjançant les corresponents ordes d'obertura i funcionament.  
El cessament d'activitats docents d'estos centres no comporta cap greu perjuí per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Únic  
L'extinció de l'autorització per cessament d'activitats docents, a partir del curs 2007/2008, dels centres docents privats que en l'annex es relacionen, d'acord amb els informes emesos.  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIONS FINALS  
Primera  
La present orde tindrà els seus efectes a partir de l'endemà del dia de la publicació en el Diari Oficial de la Comunitat Valenciana, no obstant els seus efectes s'entenen referits a partir del curs escolar 2007/2008.  
Segona  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 22 de novembre de 2007  
El conseller d'Educació  
ALEJANDRO FONT DE MORA TURÓN  
ANNEX  
Codi del centre: 37215803  
Denominació del centre: Centre Privat de Formació Professional Específica Gerónimo Bravo Molina, SL II  
Domicili: C. Foglietti, núm.4  
Localitat: Alacant (03502)  
Província: Alacant  
Titular: Gerónimo Bravo Molina, SL.  
Ensenyances que el centre té autoritzades: Formació Professional Específica.  
Ensenyances per a les quals s'extingix l'autorització: Formació Professional Específica.  
Codi del centre: 75743334  
Denominació del centre: Centre Privat de Pàrvuls El Belén  
Domicili: C. Sant Vicent Màrtir, núm.143  
Localitat: València (46176)  
Província: València  
Titular: Plácida Romero Rubio  
Ensenyances que el centre té autoritzades: Educació Infantil.  
Ensenyances per a les quals s'extingix l'autorització: Educació Infantil.